b'\n_START_ARTICLE_\nPapa Leon XIII\n_START_SECTION_\nMonsinyor\n_START_PARAGRAPH_\nIginawad ni Papa Gregorio XVI kay Pecci ang pamagat na Monsignore (Monsinyor). Noong 1903, nagkaroon ng mga pagdiriwang ng Hubileong Ginintuan na bumalik-tanaw sa 50 mga taon magmula nang mapangalanan si Pecci bilang isang kardinal._NEWLINE_Noong 1846, dinalaw niya ang London kung saan nakaharap niya si Reyna Victoria.\n_START_SECTION_\nPagka-obispo\n_START_PARAGRAPH_\nSi Pecci ay naging Obispo ng Perugia sa loob ng 32 mga taon, magmula 1846 hanggang 1878.\n_START_SECTION_\nPagkakardinal\n_START_PARAGRAPH_\nItinaas ni Papa Pio IX ang ranggo ni Pecci upang maging kardinal noong 1853.\n_START_SECTION_\nPagkapapa\n_START_PARAGRAPH_\nNoong 1878, nahalal si Kardinal Pecci bilang Papa. Pagkaraan ng pagkahalal sa kaniya, hindi kailanman lumabas si Papa Leon sa hangganan ng mga tarangkahan ng Batikano. Nanungkulan si Papa Leon XIII hanggang sa edad na 93. Siya ang pinakamatandang papa at ang pangalawang may pinakamahabang pamumuno bilang papa bago ang pagiging papa ni Papa Juan Pablo II. Nakilala si Papa Leon XIII bilang ang "Papa ng Naghahanapbuhay na Tao."_NEWLINE_Namatay si Papa Leo XIII sa edad na 93 dahil sa pulmonya at katandaan.\n_START_SECTION_\nPagkaraan ng kaniyang kamatayan\n_START_PARAGRAPH_\nIbinurol si Papa Leo XIII sa Basilika ni San Pedro. Inilibing siya sa Basilika na San Juan Laterano, na opisyal na luklukan ng Obispo ng Roma.'